S-132/2018

Mál þetta, sem þingfest var og dómtekið þann 21. júní sl., er höfðað með ákæru Héraðssaksóknara þann 6. júní sl., á hendur G-kk-þgf J-kk-þgf, […] til heimilis að Kambahrauni 34, Hveragerði,

„fyrir fjárdrátt í opinberu starfi og peningaþvætti sem skipaður skiptastjóri dánarbús E-kk-ef E-kk-ef, […] með því að hafa með sex millifærslum fært samtals kr. 53.697.391 af fjármunum dánarbúsins á fjárvörslureikning lögmannsstofu sinnar LGJ ehf., […] í Landsbankanum hf. nr. […], og dregið sér og ráðstafað og nýtt til eigin nota og í þágu og reksturs lögmannsstofu sinnar, samtals kr. 53.158.932, á tímabilinu 7. febrúar 2013 til 7. júní 2016.

Ákærði framkvæmdi fjárdráttinn með úttektum af fjárvörslureikningi lögmannsstofu sinnar í Landsbankanum hf. nr. […], með millifærslum af reikningnum og með úttektum í heimabanka af reikningnum svo sem nánar greinir í liðum I til XX hér á eftir, allt til greiðslu persónulegra útgjalda hans og annarra útgjalda sem voru dánarbúinu óviðkomandi og sundurliðast nánar þannig:

Ákærði ráðstafaði og nýtti fjármunina í eigin þágu og til rekstur lögmannsstofu sinnar og gerðist þannig sekur um peningaþvætti.

Brot ákærða G-kk-ef samkvæmt ákæru teljast varða við 247. gr., sbr. 138. gr., og 1. mgr., sbr. 2. mgr., 264. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Í málinu gerir K-kvk-nf E-kvk-nf H-kvk-nf hdl., skiptastjóri, f.h. dánarbús E-kk-ef E-kk-ef, […] Austurvegi 10, Selfossi, kröfu um skaðabætur að fjárhæð kr. 53.697.931 með vöxtum skv. 8. gr., sbr. 4. gr. laga nr. 38/2001 um vexti og verðtryggingu af kr. 7.706.757 frá 7. febrúar 2013 til 11. febrúar 2013, af kr. 14.800.958 frá þeim degi til 27. desember 2013, af kr. 16.056.391 frá þeim degi til 31. desember 2013, af kr. 20.061.765 frá þeim degi til 31. mars 2014 og af kr. 53.697.931 frá þeim degi til þess dags sem mánuður er liðinn frá því að bótakrafan var kynnt fyrir kærða, en með dráttarvöxtum skv. 9. gr., sbr. 6. gr. sömu laga til greiðsludags. Þá er krafist málskostnaðar að skaðlausu úr hendi kærða þannig að kærði verði dæmdur til að greiða lögmannskostnað brotaþola við að koma bótakröfunni á framfæri og vegna hagsmunagæslu við meðferð málsins fyrir dómi samkvæmt tímaskýrslu og málskostnaðarreikningi sem lögð verða fram við meðferð málsins, sbr. 3. mgr. 76. gr. laga nr. 88/2008 um meðferð sakamála. Auk þess er krafist virðisaukaskatts af málflutningsþóknun.

Ákærði mætti við þingfestingu málsins ásamt skipuðum verjanda sínum, Ó-kk-þgf S-kk-þgf lögmanni. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Þá samþykkti ákærði framkomna bótakröfu. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Af hálfu ákærða er krafist vægustu refsingar er lög leyfa og að hún verði skilorðbundin að öllu leyti eða hluta. Þá gerir verjandi kröfu um þóknun sér til handa.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Ákærði er fæddur árið […]. Samkvæmt framlögðu sakavottorði hefur ákærði ekki áður sætt refsingu. Við ákvörðun refsingar hans er til þess að líta að hann játaði brot sitt skýlaust strax við rannsókn málsins. Þá hefur ákærði upplýst að hann hafi á umræddum tíma átt við […]sjúkdóm, sem og áfengis- og fíkniefnavanda að stríða sem hann hafi nú leitað sér aðstoðar vegna og sé hann á batavegi. Þá hafi ákærði fest ráð sitt og látið af lögmannsstörfum. Ákærði eigi ungt barn með konu sinni auk þess sem hann hafi gengið tveimur eldri börnum hennar í föðurstað. Til refsiþyngingar horfir að um stórfellt brot er að ræða í opinberu starfi, sem náði yfir rúmlega þriggja ára tímabil. Þó […] ákærða afsaki ekki gerðir hans þykir mega taka nokkurt tillit til þeirra. Að öllu framangreindu virtu þykir refsing ákærða hæfilega ákveðin fangelsi í tvö ár. Ekki verður framhjá því litið að ákærði dró sér mikla fjármuni úr dánarbúi sem honum var treyst fyrir sem lögmanni og olli þannig erfingjum búsins verulegu fjártjóni, sem ekki verður séð af gögnum málsins að hann hafi bætt að nokkru leyti. Fyrir svo alvarlegt brot í opinberu starfi sem ákærði er dæmdur fyrir þykir hvorki fært að skilorðsbinda refsinguna að öllu leyti né að hluta.

Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til greiðslu alls sakarkostnaðar, sem er þóknun skipaðs verjanda hans og er hæfilega ákveðin 210.800 kr. að teknu tilliti til virðisaukaskatts.

Ákærði hefur samþykkt framkomna bótakröfu sem fyrir liggur í málinu. Samkvæmt gögnum málsins var ákærða kynnt krafan við skýrslutöku lögreglu þann 2. september 2016. Þá er málskostnaður vegna einkaréttarkröfunnar hæfilega ákveðinn 500.000 kr., að teknu tilliti til virðisaukaskatts.

Ákæruvaldið hefur ekki krafist þess í málinu að ákærði verði sviptur lögmannsréttindum, en hann kveðst hafa lagt réttindin inn. Eru því ekki efni til að svipta ákærða lögmannsréttindum.

Dóm þennan kveður upp S-kvk-nf I-kvk-nf, löglærður aðstoðarmaður dómara.

D ó m s o r ð:

Ákærði, G-kk-nf J-kk-nf, sæti fangelsi í tvö ár.

Ákærði greiði allan sakarkostnað, 210.800 krónur, sem er þóknun skipaðs verjanda hans, Ó-kk-ef S-kk-ef lögmanns, að teknu tilliti til virðisaukaskatts.

Ákærði greiði dánarbúi E-kk-ef E-kk-ef skaðabætur að fjárhæð kr. 53.697.931 með vöxtum skv. 8. gr., sbr. 4. gr. laga nr. 38/2001 um vexti og verðtryggingu af kr. 7.706.757 frá 7. febrúar 2013 til 11. febrúar 2013, af kr. 14.800.958 frá þeim degi til 27. desember 2013, af kr. 16.056.391 frá þeim degi til 31. desember 2013, af kr. 20.061.765 frá þeim degi til 31. mars 2014 og af kr. 53.697.931 frá þeim degi til 2. október 2010, en með dráttarvöxtum skv. 9. gr., sbr. 6. gr. sömu laga frá þeim degi til greiðsludags. Þá skal ákærði greiða dánarbúinu 500.000 krónur í málskostnað, að teknu tilliti til virðisaukaskatts.

S-kvk-nf I-kvk-nf